14/05/2012 | Administración LocalMunicipal
Arteixo
Secretaría Xeral
Bases da convocatoria do Programa de Axudas á contratación do Concello de Arteixo, ano 2012

O Pleno da Corporación en sesión celebrada o día 26 de abril de 2012, acordou a aprobación das bases da convocatoria do Programa de Axudas Municipais á Contratación, para o ano 2012. Dando cumprimento ao apartado 3º do devandito acordo plenario, procédese á publicación íntegra das mesmas para xeral coñecemento. As bases están expostas no taboleiro de edictos do concello e na páxina web municipal. Arteixo, 2 de maio de 2012 O ALCALDE Asdo. Carlos Calvelo Martínez Nos últimos tempos encontrámonos cunha realidade social difícil de afrontar desde a administración local, por mor da situación do mercado de traballo, como consecuencia da crise económica na que estamos inmersos, que está provocando a destrución día a día de numerosos postos de traballo. O Concello de Arteixo como administración pública máis próxima á cidadanía, preocupada polos problemas que afectan ao municipio, propón que desde a Concellaría de Emprego e Promoción Económica se poñan en marcha medidas tendentes a facilitar o acceso ao mercado de traballo, fomentar o emprego e mellorar a súa calidade, así coma incentivar as novas iniciativas empresariais, de xeito que se desenvolvan actuacións concretas e se coordinen esforzos para resolver un problema de gran envergadura como é o incremento do desemprego no noso municipio. O obxecto da presente disposición é fixar as bases reguladoras e convocar as axudas municipais para empresas e entidades distintas da administración pública para o fomento da contratación de persoas desempregadas que participen ou tivesen participado nalgunha das accións do Plan Municipal de Formación ou estean inscritos/as na Bolsa Municipal de Emprego do Concello de Arteixo. As contratacións que se beneficien de dita subvención terán que reunir os requisitos establecidos nas presentes bases e terán que formalizarse no período comprendido do 1 de xaneiro de 2012 até o 15 de setembro do mesmo ano. Empresas privadas, independentemente da súa forma xurídica, e entidades distintas da administración pública, que teñan contratado a persoas desempregadas residentes en Arteixo que participen ou tivesen participado nalgunha das accións do Plan Municipal de Formación da Concellaría de Emprego e Promoción Económica ou estean inscritas na Bolsa Municipal de Emprego do Concello de Arteixo,. 1.3.1 Non poderán ter a condición de beneficiario/a as empresas, independentemente da súa forma xurídica, nas que concorra algunha das circunstancias previstas no artigo 10, apartados 2 e 3 da Lei 9/2007, de 13 de xuño, de subvencións de Galicia.1.3.2 Será tamén requisito para obter a condición de beneficiario/a non ter amortizado nos últimos tres anos postos de traballo por despedimento declarado improcedente, expediente de regulación de emprego ou por causa prevista no apartado c) do artigo 52 do Estatuto dos Traballadores.1.3.3 A contratación terá que supoñer un aumento do cadro de persoal da empresa, en termos netos e que este aumento se manteña, cando menos, durante o tempo de vixencia do contrato obxecto da subvención.1.3.4 O beneficiario/a non poderá recibir ningunha outra axuda ou subvención pola mesma contratación, de calquera outra entidade pública ou privada, estatal ou internacional (exceptuando os incentivos en forma de bonificacións da Seguridade Social). 1.3.5 As persoas contratadas polo beneficiario deberán ser persoas que participen ou tivesen participado nalgunha das accións do Plan Municipal de Formación da Concellería de Emprego e Promoción Económica ou estean inscritos/as na Bolsa Municipal de Emprego do Concello de Arteixo e demostren a súa residencia no municipio de Arteixo no momento da formalización do contrato obxecto de subvención.1.3.6 O/A beneficiario/a deberá estar ao corrente das súas obrigas fiscais co Concello de Arteixo, coa Consellaría de Economía e Facenda da Xunta de Galicia e coa Axencia Estatal de Administración Tributaria (AEAT), así coma ao corrente das súas obrigas para coa Seguridade Social. Contratos iniciais coas seguintes característica O importe da subvención será proporcional á xornada laboral do contrato (tanto para os de duración mínima de seis meses coma para os dun ano). 1.4.1 O límite máximo de subvención por empresa ou grupo de empresas asociadas non poderá exceder, polo conxunto das contratacións realizadas, de 6.000,00 Euros. Esta contía incrementarase nun 25% cando as contratacións se formalicen por microempresas, é dicir, aquelas empresas nas que a media aritmética do cadro de persoal no ámbito territorial de Galicia da empresa nos 12 meses anteriores á contratación obxecto da subvención sexa inferior a 10 traballadores.1.4.2 As axudas que se concedan ao abeiro destas bases e convocatoria faranse con cargo ao orzamento da Concellaría de Emprego e Promoción Económica na aplicación orzamentaria 24147000,-“Programa de subvencións para fomento do emprego”- por un importe de 30.000,00 Euros. Serán obrigas das persoas beneficiarias da subvención, ademais das previstas nestas bases e convocatoria e das sinaladas no artigo 11 da Lei de subvencións de Galicia, as que seguen: 1.5.1 Acreditar no momento da solicitude a contratación, no período comprendido entre o 1 de xaneiro de 2012 até o 15 de setembro do mesmo ano, de persoas desempregadas residentes en Arteixo que participen ou participaran nalgunha das accións do Plan Municipal de Formación da Concellaría de Emprego e Promoción Económica ou estean inscritos/as na Bolsa Municipal de Emprego do Concello de Arteixo.1.5.2 Se é o caso, acreditar a condición de persoa con eivas recoñecida.1.5.3 Acreditar, no momento da solicitude da axuda, que se atopa ao corrente das súas obrigas fiscais coa Consellaría de Economía e Facenda da Xunta de Galicia, coa Axencia Estatal de Administración Tributaria (AEAT), así coma coa Seguridade Social. Non se procederá ao pagamento da subvención en tanto o beneficiario non acredite estar ao corrente no pagamento das súas obrigas fiscais e para coa Seguridade Social ou sexa debedor por resolución de procedemento de reintegro.1.5.4 Comunicarlle ao Concello de Arteixo calquera modificación das condicións que se tiveron en conta no momento da concesión, así coma dos seus compromisos e obrigas.1.5.5 Ter no seu cadro de persoal á persoa contratada durante o período fixado ou, de ser ao contrario, ter cumprido as condicións do apartado 1.6. 1.5.6 Declarar as subvencións e axudas concedidas ou solicitadas polo mesmo concepto procedentes de calquera outra administración.1.5.7 O cómputo global do cadro de persoal do empresario beneficiario deberá ter estabilidade ou tendencia crecente, agás causa xustificada, polo menos ao longo do período que dure o contrato obxecto da subvención.1.5.8 O beneficiario deberá someterse ás actuacións de control, comprobación e inspección que se leven a cabo pola Comisión de Valoración a quen lle corresponderá a comprobación destas subvencións e facilitarlle a esta e a Intervención Xeral Municipal, Tribunal de Contas e Consello de Contas toda a información que reclamen no exercicio das súas funcións de fiscalización e control do destino das subvencións. No suposto de extinción da relación laboral da persoa pola que se concede a subvención, a cobertura do seu posto por un/unha novo/a traballador/a, deberá terse producido ou producirse dentro dos trinta días naturais seguintes ao cesamento, e por un período de tempo equivalente ao que restase ou reste para o remate do período estipulado inicialmente. En caso contrario, a empresa beneficiaria non poderá percibir a axuda ou procederá ao seu reintegro. A nova persoa contratada deberá ser tamén beneficiaria das accións do Plan Municipal de Formación da Concellaría de Emprego e Promoción Económica ou estean inscritos/as na Bolsa Municipal de Emprego do Concello de Arteixo. No caso no que o Servizo de Promoción Económica e Emprego non subministrara ningunha persoa candidata para ocupar o posto de traballo vacante, admitirase á empresa beneficiaria a incorporación dun/unha novo/a traballador/a co mesmo perfil e características da persoa substituída polo que se lle tería concedido a axuda, ou percibir o importe da subvención proporcional ao tempo efectivo da contratación. De ser o caso, a empresa ou entidade beneficiaria dispón dun prazo de dez días naturais que contará desde o remate do prazo que ten para a nova contratación, para comunicarlle á Concellaría de Emprego e Promoción Económica a extinción do contrato e a nova contratación, e deberá acreditar:  Contrato de traballo da persoa contratada inicialmente subscrito na correspondente Oficina de Emprego do Servizo Público de Emprego e declaración responsable da causa da extinción contractual.  Baixa da persoa contratada inicialmente.  Alta da nova persoa traballadora no réxime xeral da Seguridade Social.  Contrato de traballo da nova persoa traballadora comunicado na correspondente Oficina de Emprego do Servizo Público de Emprego. Exclúense dos beneficios establecidos nestas bases: -Os contratos realizados co/a cónxuxe, ascendentes, descendentes e demais parentes, por consanguinidade ou afinidade, até o segundo grao inclusive, do/a empresario/a individual, ou dos/as que ocupen cargos de dirección ou sexan membros de órganos de administración das empresas que revistan forma xurídica de sociedade. Non será de aplicación esta exclusión cando o/a empregador/a sexa un/unha traballador/a autónomo/a sen asalariados e contrate un só familiar menor de 45 anos que non conviva no seu fogar nin estar a o seu cargo. -Estas axudas serán incompatibles con outras que poidan outorgar outras entidades públicas ou privadas, estatais ou internacionais, como medida de fomento de emprego. Si serán compatibles con incentivos en forma de bonificacións da Seguridade Social. -As contratacións realizadas con persoas que, nos 24 meses anteriores á data de contratación, prestaran servizos á mesma empresa mediante contrato por tempo indefinido. -Persoas que remataran a súa relación laboral de carácter indefinido por mutuo acordo no prazo de seis meses anteriores á formalización do contrato. -As contratacións realizadas por empresas de traballo temporal para a posta a disposición do/a traballador/a contratado/a para prestar servizos en empresas usuarias. O procedemento para a concesión destas subvencións tramitarase en réxime de concorrencia competitiva, que se iniciará de oficio tras a aprobación das presentes bases e convocatoria pola Xunta de Goberno Local. A Concellaría de Emprego e Promoción Económica, tras o informe da Comisión de Valoración, proporá a concesión ou denegación das axudas a Xunta de Goberno Local. A Xunta de Goberno Local será o órgano competente para conceder ou denegar as axudas, e o seu acordo será notificado a todos/as os/as solicitantes. Recibidas as solicitudes xunto coa documentación preceptiva, a instrución do procedemento levarase a cabo pola Concellaría de Emprego e Promoción Económica do Concello de Arteixo, onde se creará unha Comisión de Valoración e Seguimento, formada polo concelleiro de Emprego e Promoción Económica ou persoa en quen delegue, que actuará como presidente e un número mínimo de dous técnicos/as adscritos/as ao Servizo de Emprego e Promoción Económica, designados pola Alcaldía, actuando un deles como secretario/a. A Comisión avaliará as solicitudes presentadas e realizará de oficio cantas actuacións estime necesarias para a determinación, coñecemento e comprobación dos datos en virtude dos que se deba formular a proposta de resolución. Do resultado da reunión ou reunións mantidas pola Comisión de Valoración redactarase a acta polo secretario/a e elaborarase proposta definitiva de concesión de subvención ou no seu caso, de denegación ou exclusión das mesmas. No caso de que o montante total das axudas que procedese conceder en función das solicitudes debidamente presentadas supere a cantidade máxima autorizada para estas, a Comisión de Valoración realizará proposta de resolución conforme ao baremo que figura nestas bases. Para isto as solicitudes ordenaranse en forma descendente segundo a puntuación obtida tras a aplicación do antedito baremo, sendo o importe a subvencionar o calculado, para cada solicitante, segundo o previsto no punto 1.4 destas bases, até esgotar a cantidade máxima autorizada. En caso de empate entre unha ou varias das solicitudes teranse en conta os seguintes criterios: 1) Duración dos contratos.2) Características das persoas contratadas 2.1 Parados de longa duración.2.2 Parados maiores de 45 anos.2.3 Mulleres.2.4 Persoas con eivas.3) Número de persoas contratadas. As solicitudes de axudas valoraranse con arranxo ao seguinte baremo: Sumarase a puntuación correspondente a cada unha das circunstancias que de xeito simultáneo concorran nunha mesma persoa. As solicitudes achegaranse, segundo modelo establecido no Anexo I, ao Rexistro Xeral do Concello de Arteixo, dirixidas a o alcalde- presidente do Concello de Arteixo, “Programa de axudas municipais á contratación”, xunto coa totalidade da seguinte documentación, por duplicado, dos que un deles será orixinal ou fotocopia compulsada previamente no Departamento de Emprego, Formación e Promoción Económica, segundo consta no Anexo I bis. En aplicación do artigo 35 f) da Lei 30/1991, de réxime xurídico das administracións públicas e do procedemento administrativo común, os/as cidadáns quedarán eximidos da presentación de calquera dos documentos seguintes cando calquera dos mesmos se atopara en poder do propio Concello. A tal fin, os/as interesados/as deberán indicar a data e o órgano de presentación do documento en cuestión. o Ficha de solicitude (Anexo I) o DNI se o/a solicitante é empresario/a individual, ou CIF cando se trate de persoas xurídicas (neste caso achegar DNI e poder suficiente para actuar en nome da sociedade do/a representante que asina a solicitude). o Alta no IAE da empresa que solicita a axuda e, no caso de sociedades xa constituídas, copia cotexada da escritura de constitución da empresa debidamente inscrita no Rexistro Mercantil. E de ser o caso resolución da exención do IAE. o Ficha de solicitude de transferencia bancaria (Anexo II). o Certificados de atoparse ao corrente nas súas obrigas coa Consellaría de Economía e Facenda, coa Axencia Estatal de Administración Tributaria (AEAT) e coa Seguridade Social e co Concello de Arteixo. o Declaración xurada de non ter solicitado nin ter percibido ningunha outra axuda polo mesmo concepto de calquera outra entidade pública ou privada (Anexo III). o Declaración pola que se expresa a aceptación das actuacións de comprobación e seguimento que acorde a Comisión de Valoración (Anexo IV). o Últimos TC1 (liquidado) e TC2 inmediatamente anteriores á data de presentación da solicitude, onde conste a relación nominal de todos e todas os/as traballadores/as que estean no cadro de persoal da empresa así como a persoa pola que se percibe a axuda correspondente. o Declaración de non estar incurso/a nas prohibicións para obter a condición de beneficiario/a prevista no art.10 da Lei 9/2007, do 13 de xuño, de subvencións de Galicia (Anexo V). o DNI das persoas traballadoras obxecto de contratación. o Certificado de residencia no Concello de Arteixo no momento da formalización do contrato. o Informe da vida laboral completa do/a traballador/a obxecto da subvención expedido polo TXSS con data posterior á contratación. o Contrato de traballo, rexistrado nunha Oficina de Emprego do Servizo Público de Emprego de Galicia. o Certificado de persoa con eivas ou xustificante de ter recoñecida unha incapacidade permanente en grao total ou gran invalidez (no caso de contratación de persoas con eivas). O prazo de solicitude será desde o día seguinte á publicación no BOP até o 15 de setembro de 2012. Toda solicitude que non inclúa algunha documentación esixida na base 4ª, seralle requirida ao solicitante conforme ao establecido no artigo 71 da Lei 30/1992 do RXPAC. A documentación relativa ás solicitudes que non resulten subvencionadas poderá ser retirada das dependencias municipais polos/as solicitantes, no prazo de tres meses desde a publicación do acordo. Transcorrido ese prazo, a administración municipal non estará obrigada á súa custodia. O prazo para resolver por parte da Xunta de Goberno Local será de tres meses desde a data de remate da presentación de solicitudes no Rexistro Xeral do Concello. A resolución da Xunta de Goberno Local, sobre concesión das axudas, esgota a vía administrativa e contra a mesma poderá interpoñerse recurso de reposición perante a Xunta de Goberno Local no prazo de un mes a contar desde o día seguinte ao da súa notificación, ou ben directamente recurso contencioso- administrativo perante o Xulgado do Contencioso- Administrativo da Coruña, no prazo de dous meses desde o seguinte ao da notificación, de acordo co artigo 116 da Lei 30/1992, do 26 de novembro e 8.1 e 46 da Lei Reguladora da Xurisdicción Contencioso -Administrativo. Transcorrido o devandito prazo de tres meses sen que a Xunta de Goberno Local dite resolución expresa, entenderase que é desestimada a petición de axuda. Esta desestimación presunta poderá ser recorrida en reposición no prazo de tres meses máis. Transcorrido este último prazo unicamente poderá interpoñerse contencioso- administrativo perante o Xulgado do Contencioso- Administrativo da Coruña, da procedencia do recurso extraordinario de revisión. A resolución do procedemento notificaráselle aos solicitantes no prazo de dez días, de acordo co previsto no artigo 58 da Lei 30/1992, de26 de novembro, de réxime zurídico das administracións públicas e do procedemento administrativo común. Os/As adxudicatarios/as das axudas están obrigados no prazo de dez días a contar do seguinte ao da notificación a comunicarlle á Concellería de Emprego, Formación e Promoción Económica a aceptación ou renuncia das axudas por escrito, transcorrido o cal sen manifestación expresa entenderase tacitamente aceptada. Unha vez concedidas e notificadas as axudas faranse efectivas nun pagamento único, unha vez rematado o período de contratación estipulado, condicionado á acreditación nun prazo máximo de 2 meses por parte do beneficiario/a como xustificación da subvención, mediante documentos orixinais ou fotocopias compulsadas:  De estar ao corrente no pagamento das súas obrigas fiscais e para coa Seguridade Social.  A presentar unha vida laboral actualizada que amose o período total da contratación e as características da mesma.  A presentar o último TC2 no que figure a persoa pola que se percibe a axuda correspondente.  Fotografía do cartel informativo da subvención, será subministrado polo Departamento de Emprego e Promoción Económica. O pagamento queda tamén condicionado á emisión polo servizo xestor, a Concellería de Emprego e Promoción Económica, dun informe que acredite a adecuada xustificación da subvención, así coma a realización da actividade e o cumprimento da finalidade que determinou a concesión da axuda e que se incorporará á correspondente conta xustificativa que se remita a Intervención. Canto ás causas de nulidade e nulidade do acordo de concesión das axudas e de reintegro das mesmas estarase ao disposto no artigo 32 e 33 da Lei 9/2007, de 13 de xuño, de subvencións de Galicia. En particular a percepción doutras axudas incompatibles coas que son obxecto destas bases dará lugar ao reintegro da axuda municipal, cos correspondentes xuros de demora desde o momento do seu pagamento, salvo que acredite, durante a tramitación do procedemento de reintegro, a renuncia e devolución da axuda incompatible ca municipal. No tocante ás infraccións e sancións en que poidan incorrer os beneficiarios/as destas axudas e procedemento para a súa imposición estarase ao disposto no Título IV da Lei 9/2007, de 13 de xuño, de subvencións de Galicia e no RD 1398/1993, de 4 de agosto, polo que se aprobou o Regulamento do Procedemento para o exercicio da potestade sancionadora. A presente convocatoria coas bases reguladoras da concesión das axudas para o ano 2012 do “Programa municipal de fomento do emprego”, como un dos incentivos de fomento de emprego enmarcado dentro do Plan Municipal de Emprego do Concello de Arteixo publicarase no correspondente diario oficial, no taboleiro de edictos municipal e na páxina web www.arteixo.org, unha vez aprobada pola Xunta de Goberno Local; as anteditas bases reguladoras e convocatoria e os modelos normalizados para a presentación de solicitudes facilitaranse na Concelaería de Emprego e Promoción Económica, na páxina web www.arteixo.org.Os datos persoais que deban facilitar os solicitantes das axudas serán para os efectos de comprobar a concorrencia dos requisitos necesarios para obter as devanditas axudas e serán tratados para os exclusivos efectos da concesión das mesmas, sendo responsable do tratamento dos datos a Concellaría de Emprego e Promoción Económica. Os traballadores por cuxa contratación se conceda a subvención serán informados de xeito expreso, preciso e inequívoco pola Concellaría de Emprego e Promoción Económica, no prazo de tres meses a partir da recepción dos seus datos persoais, do tratamento dos mesmos pola devandita Concellaría, responsable do tratamento; da finalidade da súa obtención; do empresario que facilitou estes datos; do seu dereito a que non se fagan públicos os seus datos persoais cando a publicación poida ser contraria ao respecto e salvagarda do dereito á súa honra, intimidade persoal e imaxe e da posibilidade de exercitar o dereito de acceso, rectificación, cancelación e oposición ao tratamento da información nos termos previstos na LO 15/1999, de 13 de decembro, de protección de datos de carácter persoal. Os mesmos dereitos de acceso, rectificación, cancelación e oposición poderán exercitar os empresarios solicitantes das axudas. As axudas que se concedan ao abeiro das presentes bases e convocatoria serán publicadas no BOP de A Coruña, cando a súa contía sexa de 3.000 Euros ou superior, con expresión da convocatoria, crédito orzamentaria ao que se imputan, beneficiario, cantidade concedida e finalidade da subvención. Tanto os solicitantes como os traballadores por cuxa contratación se conceda a subvención terán dereito a que non se fagan públicos os seus datos persoais cando a publicación poida ser contraria ao respecto e salvagarda do dereito á honra, intimidade persoal e imaxe. Ademais desta publicación para as axudas de contía igual ou superior a 3.000 Euros, a listaxe de todas as axudas que se concedan será publicado, coas devanditas indicacións, na páxina web www.arteixo.org e exposto no Taboleiro de Anuncios da Concellaría de Emprego e Promoción Económica. As empresas ou entidades beneficiarias das subvencións obxecto desta convocatoria deberán poñer no seu local un cartel, de forma visible, informativo da súa participación no “Programa de axudas municipais á contratación” integradas no marco de Plan Municipal de Emprego do Concello de Arteixo. O cartel será subministrado polo Departamento de Emprego, Formación de Promoción Económica. A concesión destas axudas rexerase pola Lei 38/2003 do 17 de novembro, xeral de subvencións e o RD 887/2006, de 21 de xuño, polo que se aprobou o seu regulamento, nos seus preceptos básico; a lexislación básica do estado en materia de réxime local; a Lei 9/2007, de 13 de xuño de subvencións de Galicia; os preceptos non básicos da Lei 38/2003 e do RD 887/2006; pola ordenanza xeral reguladora da concesión de subvencións municipais do Concello de Arteixo, polas bases reguladoras que se conteñen na presente convocatoria, polas Bases de Execución dos vixentes orzamentos municipais; as restantes normas de dereito administrativo, e no seu defecto, as normas de dereito privado. O Concello de Arteixo quedará exento de calquera responsabilidade civil, mercantil, laboral ou calquera outra derivada das actuacións á que están obrigadas as persoas ou entidades destinatarias das subvencións outorgadas. PLAN MUNICIPAL DE EMPREGO CONVOCATORIA 2012 SOLICITUDE PLAN MUNICIPAL DE EMPREGO CONVOCATORIA 2012 DOCUMENTACIÓN PARA XUNTAR COA SOLICITUDE PLAN MUNICIPAL DE EMPREGO CONVOCATORIA 2012 PLAN MUNICIPAL DE EMPREGO CONVOCATORIA 2012 Don/Dona …………………………………………………………………………………. con DNI …………………………………………………………………………………. En representación da empresa ……………………………………………………………. con CIF……………………………………………………………………………………. solicitante de subvención ao abeiro da convocatoria para o ano (sinalar ano) do “Programa de axudas municipais á contratación” do Plan Municipal de emprego 2011-2012 do Concello de Arteixo. DECLARO: Que a empresa da que son titular ou representante, non solicitou nin percibiu ningunha axuda ou subvención de igual naturaza, pola contratación temporal de Don/Dona …………………………………………………………………………………. con DNI………………………., por parte de calquera outra administración pública ou entidade privada, segundo o estipulado nas Bases da convocatoria para o ano 2012 do “Programa de axudas municipais á contratación”, aprobadas pola Xunta de Goberno Local na súa sesión de data 26 de abril de 2012 dentro do ámbito do Plan Municipal de Emprego 2011-2012. Arteixo, …. de………. de 201. Asdo:……… PLAN MUNICIPAL DE EMPREGO CONVOCATORIA 2012 Don/Dona………………………………………………………………………………………………. con DNI núm……………………………………………………………………………………………. en representación da empresa…………………………………………………………………………. con CIF………………………………………. solicitante de subvención ao abeiro da convocatoria para o ano (sinalar data) do “Programa de axudas municipais á contratación” do Plan Municipal de Emprego 2011-2012 do Concello de Arteixo. DECLARA. Non estar incurso nas prohibicións para obter a condición de beneficiario/a previstas no art.10 da Lei 9/2007 do 13 de xuño, xeral de subvencións (no caso de sociedades, nin a sociedades nin os/as socios/as), segundo o estipulado nas Bases da convocatoria do (sinalar ano) do Programa de axudas municipais á contratación”, dentro do Plan Municipal de Emprego 2010-2011. Arteixo, …de…………. de 201… Asdo:………………………. PLAN MUNICIPAL DE EMPREGO CONVOCATORIA 2012 Sumarase a puntuación correspondente a cada unha das circunstancias que de xeito simultáneo concorran nunha mesma persoa.